**ELŐTERJESZTÉS**

Bonyhád Város Polgármestere részére

|  |  |
| --- | --- |
| Tárgy: | A közterületen történő szeszesital-fogyasztás tilalmáról szóló rendelet megalkotása |
| Előterjesztést készítette: | Dr. Márton Antal aljegyző |
| Az előterjesztés a jogszabályi feltételeknek megfelel: | Filczinger Ágnes jegyző |
| Döntési forma: | rendelet/határozat (normatív, hatósági, egyéb) |

**Tisztelt Polgármester Asszony!**

**A rendelet megalkotásának általános indokolása:**

A közösségi együttélés szabályairól szóló 21/2018 (XII. 14.) (a továbbiakban: Rendelet) önkormányzati rendeletének hatályon kívül helyezésével a közterületen történő szeszesital fogyasztással kapcsolatos rendelkezések is hatályukat vesztették. Az egyértelműbb alkalmazhatóság érdekében célszerű külön rendeletben szabályozni a közterületi szeszesital fogyasztás tilalmát.

Nem változik a magatartás minősítése. A közterületen történő szeszesital fogyasztás, a szabálysértésekről, a szabálysértési eljárásról s a szabálysértési nyilvántartási rendszerről szóló 2012. évi II. törvény 200. § (1) bekezdés a) pontja és az új önkormányzati rendeletben foglaltak alapján ezentúl is szabálysértésnek minősül.

**A rendelettervezet részletes indokolása:**

1.§-hoz

A rendelet területi hatályára vonatkozó rendelkezéseket tartalmazza.

2.§-hoz

A rendelet alkalmazásában szereplő fogalmak magyarázata.

3.§-hoz

A közterületen történő szeszesital fogyasztást tilalmát szabályozza és rögzíti a kivételeket.

4.§-hoz

A rendelet hatályba léptetésének időpontját tartalmazza.

**Hatásvizsgálat**

**Bonyhád Város Önkormányzat Képviselő-testülete a közterületen történő szeszesital-fogyasztás tilalmáról szóló önkormányzati rendelete megalkotásához**

|  |
| --- |
| **1. Társadalmi, gazdasági, költségvetési hatásai**  Továbbra is szabálysértésnek minősül a közterületen történő szeszesital fogyasztás. A rendelet megalkotása övetkeztében csökken, illetve alacsony maradhat a közterületeken a felelőtlen, megbotránkoztatást keltő magatartás. |
| **2. Környezeti és egészségi következményei**  Csökkenhet a közterületen elhagyott italos üvegek és dobozok száma. |
| **3. Adminisztratív terheket befolyásoló hatásai**  A Tervezet adminisztratív terheket nem keletkeztet. |
| **4. A jogszabály megalkotásának szükségessége, a jogalkotás elmaradásának várható következményei**  A szabályozás elmaradása esetén nem szankcionálható ez a magatartás. |
| **5. A jogszabály alkalmazásához szükséges személyi, szervezeti, tárgyi és pénzügyi feltételek**  A rendelet személyi, tárgyi és pénzügyi feltételeket nem keletkeztet. |

Bonyhád, 2021. január 12.

Filczinger Ágnes  
 jegyző

**Bonyhád Város Önkormányzata**

**…/2021. (….) önkormányzati rendelete**

**a közterületen történő szeszesital fogyasztás tilalmáról**

Bonyhád Város Önkormányzati Képviselő-testületének - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bonyhád város polgármestere a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetben Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

* + - 1. **Általános rendelkezések**

1. **§** A rendelet hatálya Bonyhád Város belterületén található közterületekreterjed ki.
2. **§** E rendelet alkalmazásában

a) közterület: a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 29. § (2) bekezdés a) pontja szerinti közterület.

b) szeszesital: a kereskedelemről szóló 2005. évi CLXIV. törvény 2. § 23a. pontja szerinti szeszes ital.

c) alkalmi rendezvény: a kereskedelmi tevékenységek végzésének feltételeiről szóló 210/2009. (IX. 29.) Korm. rendelet 28. § a) pontja szerinti alkalmi rendezvény.

**2. Szeszesital fogyasztás közterületen**

3. § (1) Közterületen nem megengedett a szeszesital-fogyasztása a (2) bekezdésben foglaltesetek kivételével.

(2) Az (1) bekezdésben meghatározott szeszesital-fogyasztás tilalma nem vonatkozik:

a) minden év december 31. napján 18.00 órától a következő év január 1. napján 6.00 óráig terjedő időszakra;

b) az érvényes közterület-használati engedéllyel rendelkező vendéglátó egység előkertjére, kitelepülése területére nyitvatartási időben;

c) az érvényes közterület-használati engedéllyel rendelkező alkalmi rendezvény területére annak ideje alatt.

* + 1. **Záró rendelkezések**

4. § E rendelet a kihirdetést követő napon lép hatályba.

Filóné Ferencz Ibolya Filczinger Ágnes

polgármester jegyző

Kihirdetési záradék:  
Jelen rendelet kihirdetésének napja: 2021. január

Filczinger Ágnes  
 jegyző